รัฐบาลไทย-ข่าวทำเนียบรัฐบาล-บสย. พร้อมขับเคลื่อนบทบาท “นายธนาคารข้างถนน” รับมติ ครม. คลังปลดล็อก ค้ำฯ “Soft Loan พลัส”  หนุนวงเงินค้ำ 57,000 ลบ. ด้านผลดำเนินงาน 7 เดือน ม.ค.-ก.ค.2563 ค้ำฯแล้ว 115,149 ลบ.
วันพุธที่ 19 สิงหาคม 2563
บสย. พร้อมขับเคลื่อนบทบาท “นายธนาคารข้างถนน” รับมติ ครม. คลังปลดล็อก ค้ําฯ “Soft Loan พลัส”  หนุนวงเงินค้ํา 57,000 ลบ. ด้านผลดําเนินงาน 7 เดือน ม.ค.-ก.ค.2563 ค้ําฯแล้ว 115,149 ลบ.
บสย. พร้อมขับเคลื่อนค้ําประกันสินเชื่อ ชูบทบาท “นายธนาคารข้างถนน” ขานรับมติ ครม. และกระทรวงการคลัง ปลดล็อก Soft Loan พลัส ฟื้นวิกฤต SMEs หนุนวงเงินค้ําฯ 57,000 ล้านบาท มั่นใจช่วย SMEs ทั่วถึง ทุกกลุ่ม พร้อม โครงการ “บสย. SMEs ชีวิตใหม่” 10,000 ล้านบาท
บสย. พร้อมขับเคลื่อนค้ําประกันสินเชื่อ ชูบทบาท “นายธนาคารข้างถนน” ขานรับมติ ครม. และกระทรวงการคลัง ปลดล็อก Soft Loan พลัส ฟื้นวิกฤต SMEs หนุนวงเงินค้ําฯ 57,000 ล้านบาท มั่นใจช่วย SMEs ทั่วถึง ทุกกลุ่ม พร้อม โครงการ “บสย. SMEs ชีวิตใหม่” 10,000 ล้านบาท “บสย. SMEs ไทยชนะ” 20,000 ล้านบาท “ไมโคร 3 “รายย่อย รายจิ๋ว 2,500 ล้านบาท “บสย. พลิกฟื้นท่องเที่ยว” 3,700 ล้านบาท
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย. พร้อมขับเคลื่อนบทบาท “นายธนาคารข้างถนน” เพื่อเป็นเพื่อนแท้ SMEs และคนตัวเล็กที่เข้าถึงง่าย ไร้ข้อจํากัด พร้อมยืนเคียงข้างกลุ่มอาชีพอิสระ ผู้ประกอบการทุกขนาด ให้ผ่านวิกฤตไปด้วยกัน ท่ามกลางสถานการณ์เศรษฐกิจและปัจจัยลบรอบด้าน จากสถานการณ์ COVID-19 ส่งผลให้ตัวเลขผลิตภัณฑ์มวลรวมภายในประเทศ (GDP) ไตรมาส 2 ปี 2563 ระหว่างเดือน เมษายน-มีนาคม 2563 ติดลบ 12.2% และการคาดการณ์ว่า GDP ประเทศไทยทั้งปี 2563 จะติดลบในระดับ 7.5%
อย่างไรก็ตาม ผลการดําเนินงานค้ําประกันสินเชื่อ บสย. ในรอบ 7 เดือน ปี 2563 ระหว่างเดือน มกราคม – กรกฎาคม ช่วยให้ผู้ประกอบการ SMEs เข้าถึงสินเชื่อได้สูงกว่าเป้าที่ตั้งไว้ โดยมียอดวงเงินอนุมัติค้ําประกันสินเชื่อ 115,149 ล้านบาท เพิ่มขึ้นร้อยละ 167 เทียบกับระยะเวลาเดียวกันปีก่อน มีการอนุมัติหนังสือค้ําประกันสินเชื่อ (LG) จํานวน 132,434 ฉบับ เพิ่มขึ้นร้อยละ 223 และช่วยลูกค้าใหม่ได้รับสินเชื่อ จํานวน 98,221 ราย เพิ่มขึ้นร้อยละ 222 ผ่านโครงการค้ําประกันสินเชื่อ PGS8 ตามโครงการย่อยได้แก่ โครงการค้ําประกันสินเชื่อ บสย. SMEs สร้างไทย โครงการค้ําประกันสินเชื่อ บสย. SMEs ดีแน่นอน และ โครงการค้ําประกันสินเชื่อ บสย. SMEs บัญชีเดียว
นอกจากนี้ ในช่วงระหว่าง เดือน มีนาคม - 17 สิงหาคม 2563 ซึ่งเป็นช่วงที่ผู้ประกอบการ SMEs ได้รับผลกระทบจากสถานการณ์ COVID-19 บสย. ยังช่วยผู้ประกอบการ SMEs ค้ําประกันสินเชื่อ ได้จํานวน 117,508 ราย โดยจําแนกลูกค้าตามโครงการต่างๆ ได้แก่ โครงการ บสย. SMEs สร้างไทย วงเงิน 49,869 ล้านบาท จํานวน 21,004 ราย และโครงการทั่วไปภายใต้ โครงการค้ําประกันสินเชื่อ PGS 8 อีกจํานวน 35,694 ล้านบาท จํานวน 13,143 ราย โครงการค้ําประกันสินเชื่อ บสย. SMEs ไทยชนะ ซึ่งเป็นโครงการที่ บสย. ดําเนินการเอง จํานวน 2,601 ล้านบาท จํานวน 406 ราย และโครงการค้ําประกันสินเชื่อกลุ่มอาชีพอิสระ ผ่านโครงการค้ําประกันสินเชื่อไมโคร 3 วงเงิน 6,547 ล้านบาท จํานวน 82,955 ราย
สําหรับการประชุมคณะรัฐมนตรี วานนี้ (18 ส.ค.) มีมติเห็นชอบการทบทวนมติคณะรัฐมนตรีและเสนอมาตรการช่วยเหลือ SMEs เพิ่มเติม ตามที่กระทรวงการคลังเสนอ เพื่อแก้ไขปัญหาข้อติดขัดในการดําเนินโครงการเพื่อให้ผู้ประกอบการ SMEs มีสภาพคล่อง สามารถเข้าถึงแหล่งเงินทุนได้ทั่วถึงและเพียงพอ 3 โครงการ ได้แก่ 1.โครงการค้ําประกันสินเชื่อ PGS Soft Loan พลัส วงเงิน 57,000 ล้านบาท สําหรับผู้ประกอบการ SMEs ที่มีคุณสมบัติตาม พ.ร.ก. Soft Loan แต่ยังไม่ได้รับสินเชื่อตาม พ.ร.ก. Soft loan เริ่มค้ําประกันและเก็บค่าธรรมเนียมในต้นปีที่ 3 นับจากวันที่ผู้ประกอบการ SMEs ได้รับสินเชื่อ ค้ําประกันสูงสุดต่อราย 100 ล้านบาท
2.โครงการค้ําประกันสินเชื่อ PGS ระยะที่ 8 หรือ “บสย. SMEs ชีวิตใหม่” วงเงิน 10,000 ล้านบาท สําหรับผู้ประกอบการ SMEs ทั่วไป วงเงินไม่เกิน 20 ล้านต่อรายรวมทุกสถาบันการเงิน ในอัตราค่าธรรมเนียมร้อยละ 1.75 ต่อปี ระยะเวลาค้ําประกัน 10 ปี
3.โครงการค้ําประกันสินเชื่อ Micro Entrepreneur ระยะที่ 3 วงเงิน 15,000 ล้านบาท ซึ่งมติ ครม.อนุมัติขยายเวลา จากเดิมสิ้นสุด วันที่ 23 กรกฎาคม 2563 เป็น สิ้นสุดวันที่ 30 ธันวาคม 2563 ปัจจุบันมีวงเงินคงเหลือ 2,500 ล้านบาท คิดอัตราค่าธรรมเนียมร้อยละ 1 - 2 ต่อปี ระยะเวลาค้ําประกัน 10 ปี
ทั้งนี้ บสย. ยังดําเนินโครงการช่วยผู้ประกอบการ SMEs อีกจํานวน 4 โครงการได้แก่
1.โครงการค้ําประกันสินเชื่อ บสย. SMEs พลิกฟื้นท่องเที่ยว วงเงิน 3,700 ล้านบาท ปัจจุบันมีวงเงินคงเหลือ 1,300 ล้านบาท คาดว่าจะช่วยผู้ประกอบการ SMEs 1,400 ราย
2.โครงการค้ําประกันสินเชื่อ Start-up & Innobiz วงเงิน 8,000 ล้านบาท ปัจจุบันมีวงเงินคงเหลือ 3,500 ล้านบาท คาดว่าจะช่วยผู้ประกอบการ SMEs 2,400 ราย
3.โครงการค้ําประกันสินเชื่อ บสย. SMEs ไทยชนะ โครงการที่ บสย. ดําเนินการเอง วงเงิน 20,000 ล้านบาท เพื่อช่วยผู้ประกอบการ SMEs ที่ได้รับผลกระทบจากวิกฤต COVID-19 คาดว่าจะช่วยผู้ประกอบการ SMEs ได้ 12,000 ราย
4.โครงการค้ําประกันสินเชื่อ บสย. เพิ่มพูน (Direct Guarantee : DG) วงเงิน 1,200 ล้านบาท ช่วยผู้ประกอบการ SMEs ที่ได้รับผลกระทบจากวิกฤต COVID-19 ช่วยผู้ประกอบการ SMEs 240 ราย
นอกจากนี้ บสย.ยังเพิ่มโอกาสการเข้าถึงสินเชื่อ โดยเปิดให้บริการให้คําปรึกษาทางการเงิน ครบวงจร ทั้งการขอสินเชื่อ การปรับโครงสร้างหนี้ ภายใต้ชื่อ “ศูนย์ที่ปรึกษาด้านการเงิน SMEs” (F.A. Center) เพื่อต่อยอดความสําเร็จและเพิ่มโอกาสการเข้าถึงสินเชื่อได้มากขึ้น ซึ่งจะมีการเปิดตัวอย่างเป็นทางการในเดือนกันยายน 2563
ด้วยการสร้างสรรรค์ ผลักดันโครงการต่างๆเพื่อสนับสนุนการเข้าถึงสินเชื่อ โดยใช้กลไกการ “ค้ําประกันสินเชื่อ” ผ่านมาตรการของรัฐ และโครงการของ บสย. มั่นใจว่า จะช่วยผลักดันให้ ผู้ประกอบการ SMEs ก้าวผ่านวิกฤต ไปได้ ด้วยบทบาทของการเป็น “นายธนาคารข้างถนน” ที่มาพร้อมกับภารกิจผลักดันให้ SMEs ต้องชนะ ...! จะช่วยฟื้นวิกฤต SMEs ท่ามกลางสภาพปัญหาของผู้ประกอบการ SMEs ที่ไม่สามารถเข้าถึงสินเชื่อได้ ที่คาดว่าจะสามารถอนุมัติยอดค้ําประกันสินเชื่อได้มากกว่า 150,000 ล้านบาท และช่วยผู้ประกอบการเข้าถึงสินเชื่อได้มากกว่า 120,000 ราย